ΓΡΑΠΤΗ ΕΡΩΤΗΣΗ E-1205/00

υποβολή: Bart Staes (Verts/ALE) προς το Συμβούλιο

(13 Απριλίου 2000)

Θέμα: Βοήθεια από τη Γερμανία για να κατασκευαστεί εργαστήριο χημικών όπλων

Απαντώντας στη γραπτή ερώτηση Ε-2386/99(1) το Συμβούλιο ανακοινώνει ότι α ειδικά σημεία στα οποία αναφέρεται ο αξιότιμος βουλευτής δεν έχουν συζητηθεί στο πλαίσιο του Συμβουλίου.

Που αφορούν:

- τη γερμανική βοήθεια για την κατασκευή στρατιωτικού εργαστηρίου χημικών όπλων στην Τουρκία,

- τη χρήση χημικών όπλων από τον τουρκικό στρατό εναντίων του κουρδικού κινήματος ΡΚΚ και

- την γερμανική προέλευση (Buck και Depyfag) των χημικών κεφαλών οβίδων που χρησιμοποιεί ο τουρκικός στρατός.

Ωστόσο, στο προοίμιο της εν λόγω ερώτησης αναφέρονται οι πηγές πληροφόρησης.

Πρόκειται συγκεκριμένα:

- για το Γερμανικό Υπουργείο Άμυνας,

- για το πρόγραμμα του τηλεοπτικού σταθμού ΖDF Kennzeichen D και

- για έρευνα του Πανεπιστημίου του Μονάχου.

Επιπλέον στα σημεία 3 και 5 της γραπτής ερώτησης Ε-2386/99 αναφέρεται ρητώς ότι μέσω της ερώτησης το Συμβούλιο έχει ενημερωθεί για το εν λόγω γεγονός (ήτοι για την κατασκευή ενός νέου στρατιωτικού χημικού εργαστηρίου στην Τουρκία).

1. Είναι ακόμα διατεθειμένο το Συμβούλιο να ζητήσει πληροφορίες από το Γερμανικό Υπουργείο Άμυνας σχετικά με την βοήθεια που χορήγησε τοπουργείο για την κατασκευή εργαστηρίου χημικών όπλων στην Τουρκία;

α) εάν όχι, για ποιο λόγο αρνείται το Συμβούλιο να ζητήσει πληροφορίες από το Γερμανικό Υπουργείο Άμυνας σχετικά με βοήθεια που χορηγήθηκε για την κατασκευή νέου χημικού εργαστηρίου στην Τουρκία; έχονταςπόψη την πιθανή παραβίαση της σύμβασης CWC;

β) εάν ναι, συμβιβάζεται η εκ μέρους της Γερμανίας χορήγηση ενίσχυσης για την κατασκευή εργαστηρίου χημικών όπλων στην Τουρκία με τη σύμβαση CWC που ορίζει ότι κάθε συμβαλλόμενο κράτος, περιλαμβανόμενης και της Γερμανίας, αναλαμβάνει τη δέσμευση ποτέ και επουδενί να μην αναπτύσσει, παράγει, αποκτά κατ' άλλο τρόπο, αποθηκεύει ή διατηρεί χημικά όπλα, ή να μεταφέρει, αμέσως ή εμμέσως χημικά όπλα σε άλλον;

2. Είναι διατεθειμένο το Συμβούλιο να εκφράσει τη δυσαρέσκειά του σχετικά με την εκ μέρους της Γερμανίας χορήγηση βοήθειας για την κατασκευή ενός νέου στρατιωτικού εργαστηρίου χημικών όπλων στην Τουρκία, έχονταςπόψη την απάντηση στο ερώτημα 1;

α) εάν όχι, πώς δικαιολογεί το Συμβούλιο την άρνησή του να διαμαρτυρηθεί για την εκ μέρους της Γερμανίας χορήγηση βοήθειας για την κατασκευή εργαστηρίου χημικών όπλων στην Τουρκία, έχονταςπόψη ότι τούτο αντιβαίνει προς τη σύμβαση CWC;

β) εάν ναι, με ποιο τρόπο προτίθεται το Συμβούλιο να εκφράσει τη δυσαρέσκειά του προς τη γερμανική κυβέρνηση;

(1) ΕΕ C 280E της 3.10.2000, σελ. 38.

Κοινή απάντηση στις γραπτές ερωτήσεις E-1203/00, Ε-1204/00 και Ε-1205/00

(10 Ιουλίου 2000)

Όλα τα κράτη μέλη της ΕΕ είναι συμβαλλόμενα μέρη της Σύμβασης για την απαγόρευση της ανάπτυξης, παραγωγής, αποθήκευσης και χρήσης χημικών όπλων και για την καταστροφή τους (CWC).

Με το άρθρο VIII της Σύμβασης ιδρύθηκε ο Οργανισμός για την απαγόρευση των χημικών όπλων (OPCW) για να διασφαλισθεί η εφαρμογή των διατάξεών της, συμπεριλαμβανομένων των διατάξεων για τον διεθνή έλεγχο της συμμόρφωσης προς αυτήν. Όλα τα συμβαλλόμενα κράτη της Σύμβασης για τα χημικά όπλα (CWC) είναι μέλη του OPCW. Στον οργανισμό αυτό έχει ανατεθεί ο έλεγχος της συμμόρφωσης των κρατών μελών με τις διατάξεις της σύμβασης.

Τα ειδικά θέματα στα οποία αναφέρεται ο αξιότιμος βουλευτής δεν συζητήθηκαν στο Συμβούλιο ή σε όργανα του Συμβουλίου.